WSOP turniiril äratasid omapäraste peakatetega tähelepanu Col van der Marel ja tema kaksikvend Malcolm.  Turniiri algul oli Marel väitnud, et mütsid aitavad neil paremini telepaatiliselt suhelda. Loomulikult võtsid lauas (kõik peale dr.Campbelli) seda naljana. Dr.Campbell annab  peamiselt USA-s loenguid teadvuse ja metafüüsika vallas ning on läbi viinud ka reaalseid katseid telepaatia osas. Kui peale tunnist mängu hakkasid ka teised mängijad kahtlustama, et midagi on valesti, siis otsustati teavitada asjast korraldajaid. Korraldajad pöördusid organisatsiooni ITRS (International Telepathy Research society) poole palvega anda olukorrale teaduslik hinnang. Juba järgmisel päeval tuli ITRSilt vastus, et uuringute põhjal kattub ühemunaraku kaksikute beeta teadvusvälja sagedusriba 5-10%  ulatuses. Sellele tuginedes on tänapäeva teadus seisukohal, et kaksikute telepaatilised võimed on leidnud kinnitust. Seejärel tõid WSOPi korraldajad kokku kriisikoosoleku, mille käigus otsustati, et ühel kaksikutest tuleb antud turniirilt lahkuda (saades tagasi buy-ini) ja tulevikus enam ühemunaraku kaksikuid suurturniiridele korraga mängima ei lubata. Samuti pöörduti palvega ITRSi poole lisainfo saamiseks ja vajadusel lubati rahastada tulevasi telepaatia alaseid uuringuid.